Martin Roe

Martin Roe (født 1. april 1992) er en norsk tikjemper og olympier. Han har en personlig rekord på 8228 poeng satt i Firenze i Italia i april 2018, dette var også norgesrekorden i fire år.IAAF - Martin Roe, besøkt 28. april 2018. Han har vunnet NM i mangekamp for senior 4 ganger, senest i 2020. I 2017 deltok han i VM i London der han kom på 12. plass. Han fikk 6. plass i tikamp under EM i friidrett 2018 i Berlin. 

Martin Roe har tidligere innehatt innendørs norgesrekorder i sjukamp (5951 poeng), og i lengde (7,81 meter). 

 Idrettskarriere 
 2009 
Roe deltok i U18-klassen under NM i mangekamp 2009, og vant der foran Rein Åsmund Torsvik. Han deltok i Ungdoms-VM i friidrett 2009, og kom der på ellevteplass i åttekamp, med 5730 poeng.IAAF - Martin Roe - Results, besøkt 31. mai 2019. I Nordisk juniormesterskap i mangekamp 2009 vant han tikamp i U18-klassen. Han deltok også i Nordisk juniormesterskap i friidrett 2009, der han kom på sjetteplass i tresteg.Nordic Athletics - Nordic competitions 2009 , besøkt 31. mai 2019. 

 2010 
Han deltok i klassen G18/19 under UM i friidrett innendørs 2010, og kom der på førsteplass i lengdehopp og tresteg, andreplass på 60 meter hekk og i kulestøt, fjerdeplass på 100 meter og femteplass på 60 meter.Innendørs.mdb&folder=2010%5Cdrammen%5C&name=UM Innendørs AndRo Data - Resultater UM 2010 12.02.2010 - 14.02.2010  Dramenshallen , besøkt 31. mai 2019. I juni deltok han i Nordisk juniormesterskap i mangekamp 2010 i Danmark, der han fikk bronse i tikamp i U20-klassen, bak Marcus Nilsson og Eetu Taskinen. Han deltok i Europacupen i mangekamp 2010 (second league), og kom der på 13.-plass i tikamp. Hans beste enkeltplassering ble andreplass i spydkast, der han kastet 60,43 meter. Roe kom også på 13.-plass i tikamp under Junior-VM i friidrett 2010. Under NM i friidrett 2010 kom han på sjetteplass i sleggekast, og han kom på sjuendeplass i lengdehopp og spydkast. 

Nordisk juniormesterskap i friidrett 2010 (Nordic U20 Match & Championship) ble arrangert på Island, og han kom der på fjerdeplass i lengdehopp og spydkast og femteplass i sleggekast. Under Junior-NM i friidrett 2010 fikk han flere medaljer; han vant sleggekast, fikk sølv på 110 meter hekk, i lengdehopp, spydkast og diskos, og fikk bronse i kulestøt.

 2011 
Under UM i friidrett innendørs 2011 vant han lengdehopp og 200 meter i klassen G18/19, og han fikk bronse i kulestøt og på 60 meter og 60 meter hekk.Min friidrettsstatistikk - Martin Roe - Innendørs 2011, besøkt 1. juni 2019.  

Utendørs deltok han i Boregalan i Torsby i Sverige, og vant der 100 meter og spydkast. Han deltok i Nordisk juniormesterskap i mangekamp 2011 i Finland, og vant der tikampen i U20-klassen med 7386 poeng, drøye 200 poeng foran Juuso Hassi.Nordic Athletics - Nordic competitions 2011 , besøkt 1. juni 2019. Han deltok i Europacupen i mangekamp 2011 (second league), og kom denne gangen på sjuendeplass i tikamp, og han fikk samme plass i tikampen under Junior-EM i friidrett 2011 i Tallinn. 

Under UM i friidrett 2011 vant han lengdehopp og diskos i klassen G18/19, og han fikk sølv på 200 meter og i kulestøt. Han vant lengdehopp under Junior-NM i friidrett 2011, i klassen MJ 19, og fikk bronse på 100 meter og i diskos, slegge og spydkast. Han fikk ingen medaljer under NM i friidrett 2011, men kom på femteplass i spydkast, sjuendeplass i sleggekast og tiendeplass i diskos.Min friidrettsstatistikk - Martin Roe - Utendørs 2011, besøkt 1. juni 2019. I september deltok han i Nordisk juniormesterskap i friidrett 2011 i Danmark, og deltok der på det norske stafettlaget som fikk bronse på 4 x 100 meter stafett. Individuelt kom han på sjetteplass i diskos og spydkast. 

 2012 
Han deltok i klassen 20-22 år under UM i friidrett innendørs 2012, og kom der på andreplass i kulestøt.Min friidrettsstatistikk - Martin Roe - Innendørs 2012, besøkt 1. juni 2019. 

Under NM i mangekamp 2012 deltok Roe i seniorklassen, som han vant med 7384 poeng, som var ny personlig rekord. Han slo sølvvinner Ove Lindekleiv med over 1600 poeng. Han deltok i Nordisk juniormesterskap i mangekamp 2012 i Sandnes, og fikk der sølv i tikamp i U23-klassen, bak Fabian Rosenquist fra Sverige.Nordic Athletics - Nordic competitions 2012 , besøkt 1. juni 2019. I Nordisk-baltisk U23-mesterskap i friidrett 2012 kom han på sjetteplass i kulestøt, tiendeplass i diskos og 12.-plass i spydkast, og i Junior-NM i friidrett 2012 fikk han sølv i kulestøt og spydkast, og bronse i diskos og sleggekast. Under NM i friidrett 2012 kom han på sjuendeplass i stavsprang og niendeplass i kulestøt.Min friidrettsstatistikk - Martin Roe - Utendørs 2012, besøkt 1. juni 2019. 

 2013 
Roe kom på fjerdeplass på 60 meter hekk under NM i friidrett innendørs 2013, og han kom på sjetteplass i kulestøt og sjuendeplass i stavsprang.

Han kom på andreplass i tikamp under NM i mangekamp 2013, bak Lars Vikan Rise. Han deltok i Europacupen i mangekamp 2013 (Second league), og fikk der bronse i tikampen. I U23-EM i friidrett 2013 kom han på 12.-plass i tikamp, og i Junior-NM i friidrett 2013 vant han stavsprang og lengdehopp, han fikk sølv på 110 meter hekk og i diskos og kulestøt, og han fikk bronse i slegge, i U23-klassen. I NM i friidrett 2013 kom han på åttendeplass i lengdehopp og ellevteplass i diskos, men nådde ikke finalen på 200 meter.Min friidrettsstatistikk - Martin Roe - Utendørs 2013, besøkt 1. juni 2019.  

 2014 
Uoffisielt NM i mangekamp innendørs 2014 ble arrangert i Sandnes, og Roe vant der tikampen. Han vant kulestøt under Atleticumspelen innendørs i Malmø i februar. Han deltok i 20/22-årsklassen under UM i friidrett innendørs 2014, og kom der på førsteplass i lengdehopp, andreplass i kulestøt og høydehopp og tredjeplass i stavsprang.Min friidrettsstatistikk - Martin Roe - Innendørs 2014, besøkt 1. juni 2019.  

Han kom på fjerdeplass i tikamp under Multistars i Italia i mai, og han kom på ellevteplass under Europacupen i mangekamp 2013 (First league). Han vant tikamp under Bohuskampen i Uddevalla i juli. I Nordisk-baltisk U23-mesterskap i friidrett 2014 kom han på sjetteplass i lengdehopp og diskos.Nordic Athletics - Nordic competitions 2014 , besøkt 2. juni 2019. Han deltok i U23-klassen under Junior-NM i friidrett 2014, der han vant lengdehopp og diskos, og han fikk sølv i kulestøt og bronse i sleggekast. I NM i friidrett 2014 kom han på sjetteplass i kulestøt, åttendeplass i slegge og tiendeplass i diskos, og han ble slått ut i semifinalen på 200 meter. Han kom på andreplass i tikamp i seniorklassen under NM i mangekamp 2014, bak Lars Vikan Rise.Min friidrettsstatistikk - Martin Roe - Utendørs 2014, besøkt 1. juni 2019.  

 2015 
Roe deltok i Uoffisielt NM i mangekamp innendørs 2015, og kom der på andreplass i sjukamp.Min friidrettsstatistikk - Martin Roe - Innendørs 2011, besøkt 1. juni 2019.  

Han vant lengdehopp og kulestøt under Tårnby Games i Danmark, og han vant tikamp under NM i mangekamp 2015. Han deltok i TNT Express Meeting, og kom der på andreplass i tikamp. Han vant Europacupen i mangekamp 2015 (First league), der han fikk 7875 poeng, som var ny personlig rekord. Han slo sølvvinner Pau Tonnesen med 34 poeng. Han kom på fjerdeplass i kulestøt, femteplass i lengdehopp og åttendeplass i diskos under NM i friidrett 2015. 

 2016 
Han vant sjukamp under NM i mangekamp innendørs 2016, der kun to utøvere deltok. Utendørs kom han på andreplass i tikamp under Multistars 2016, og han kom på åttendeplass i TNT Express Meeting og ellevteplass i tikamp under EM i friidrett 2016. Han deltok i NM i friidrett 2016, og kom der på tredjeplass på 110 meter hekk, fjerdeplass i spydkast, femteplass i kulestøt, sjetteplass i stavsprang og sjuendeplass i diskos.Min friidrettsstatistikk - Martin Roe - Utendørs 2016, besøkt 1. juni 2019.  

 2017 
Han vant sjukamp under NM i mangekamp innendørs 2017, med ny personlig rekord på 5690 poeng. Han vant også tikamp under NM i mangekamp 2017, hans tredje NM-gull i mangekamp utendørs. I TNT Express Meeting kom han på tredjeplass i tikamp, og han vant Lag-EM i mangekamp 2017 (Second league), med ny personlig rekord i tikamp med 8144 poeng. I august deltok han i tikamp under VM i friidrett 2017, der han endte på 12.-plass med 8040 poeng. Under NM i friidrett 2017 fikk han gull på 110 meter hekk og sølv i lengdehopp, og han kom på femteplass i diskos. I IAAF Combined Events Challenge 2017 kom han på sjuendeplass sammenlagt. 

 2018 
Roe vant sjukamp under NM i mangekamp innendørs 2018, for tredje år på rad. Han vant Multistars 2018 utendørs, med ny norsk rekord på 8228 poeng, og med sjetteplass i tikamp under EM i friidrett 2018 og 12.-plass i Hypomeeting 2018 endte han på tredjeplass sammenlagt i IAAF Combined Events Challenge 2018, bak hhv. Arthur Abele og Pieter Braun. Han kom på andreplass i lengdehopp under NM i friidrett 2018, og han kom på fjerdeplass i kulestøt og sjetteplass i spydkast og diskos. Han ble slått ut i semifinalen på 200 meter. I Trond Mohn Games 2018 kom han på andreplass i lengdehopp.Min friidrettsstatistikk - Martin Roe - Utendørs 2018, besøkt 1. juni 2019.

 2019 
I mars deltok Roe i EM i friidrett innendørs 2019, og kom der på sjuendeplass i sjukamp. Han kom på fjerdeplass i tikamp under Multistars 2019 og 14.-plass under Hypomeeting 2019. I Trond Mohn Games 2019 kom han på sjetteplass i lengdehopp. Han deltok og gjennomførte tikamp i VM i friidrett 2019 i Doha.

 2020 
Roe vant sin fjerde NM-tittel i tikamp under NM i Mangekamp 2020.

 2021 
Han kom på første plass under Multistars 2021, som er en del av IAAF Combined Events Challenge. Han representerte landet sitt under Sommer-OL 2020 i Tokyo, der han ble nummer 19 i tikamp.

 Referanser 

 Eksterne lenker 

   Profil hos European Athletics
   Profil hos Minfriidrettsstatisikk.info
  Resultatoversikt hos Decathlon 2000 

Kategori:Norske mangekjempere
Kategori:Norgesmestere i friidrett
Kategori:Deltakere for Norge under VM i friidrett 2017
Kategori:Deltakere for Norge under EM i friidrett 2018
Kategori:Deltakere for Norge under EM i friidrett 2022
Kategori:Deltakere for Norge under Sommer-OL 2020
Kategori:Friidrettsutøvere under Sommer-OL 2020
Kategori:Friidrettsutøvere for IL Fri
Kategori:Juniornorgesmestere i friidrett
Kategori:Deltakere for Norge under VM i friidrett 2019